«Кабардинка»-м и илъэс 80-р егъэлъапIэ
Музыкэ театрым махуитIкIэ Iэтауэ щагъэлъэпIащ «Кабардинка» къэрал академическэ къэфакIуэ ансамблыр илъэс 80 зэрырикъур.
КъэфакIуэ гупым къикIуа гъуэгуанэмрэ дуней псор къызэритхьэкъуамрэ теухуа хъыбархэмкIэ, абы и «дыщэ пхъуантэм» дэлъ къафэ, теплъэгъуэ нэхъыфIхэмкIэ гъэнщIауэ къызэрагъэпэща пшыхьыр гуимыхуж хъуат.
Лъэпкъым и набдзэ, ар зэрыпагэ ансамблым и махуэ лъапIэмкIэ ехъуэхъуащ Дунейпсо Адыгэ Хасэм и тхьэмадэ Сэхъурокъуэ Хьэутий, «Адыгэ псалъэ» газетым и редактор нэхъыщхьэ, Къэбэрдей Адыгэ Хасэм и тхьэмадэ ХьэфIыцIэ Мухьэмэд, КъБР-м щэнхабзэмкIэ и министр Къумахуэ Мухьэдин, УФ-м и цIыхубэ, Адыгэ Республикэм щIыхь зиIэ и сурэтыщI, Урысейм и СурэтыщIхэм, Журналистхэм, ТхакIуэхэм я союзхэм хэт Къат Теувэж сымэ, нэгъуэщIхэри.
«Кабардинка» ансамблым и илъэс 80-р зэригъэлъэпIам теухуа тхыгъэ ди газетым и къыкIэлъыкIуэ къыдэкIыгъуэхэм ящыщ зым тетынущ.
Инэрокъуэ Данэ.
